**Overvåg PV strengstrømme uden en yderligere strømforsyning**

Phoenix Contact tilbyder nu sit solarcheck overvågningssystem – et pålideligt værktøj til overvågning af strengstrømme i store fotovoltaiske installationer. Systemet kan nemt integreres i en eksisterende netværksstruktur. Fejl og ydelsesrelaterede tilstande kan hurtigt identificeres og passende tiltag til udbedring kan omgående iværksættes. Dette øger systemets rådighed og øger omsætningen, der genereres af PV systemet.

Overvågningssystemet omfatter et målemodul og et kommunikationsmodul. Målemodulet forsynes over et to-ledet kommunikationskabel. Det betyder, at det ikke er nødvendigt med en yderligere strømforsyning og gør derfor fortrådning enkel. Det kompakte målemodul er kun 22,5 mm bredt og fastlægger de vigtige parametre for op til 8 PV strenge, som overføres til kommunikationsmodulet. Dette kan enkelt integreres i eksisterende netværk som en Modbus-RTU node. Fuldt udbygget samler et kommunikationsmodul værdier fra op til otte målemoduler og overfører dem til processens centrale kontrolsystem.

Strømmen måles med Hall sensorer. Ved installation føres kablerne gennem åbninger i huset, uden at de skal afbrydes. Det betyder, at der ikke skabes yderligere kontaktpunkter, som ville kunne generere overførselsmodstand og udgøre en potentiel fejlkilde. Derudover registreres for hvert målemodul en DC spænding på op til 1200 V i isolerede systemer. Dette giver et overblik over systemets ydelse og produktivitet. Derudover muliggør en digital indgang overvågning af fjerne signalkontakter – som for eksempel signaler fra overspændingsbeskyttelsesenheder.

For yderligere information kontakt Product Manager Brian Lumby, blumby@phoenixcontact.dk.